
9.
Par nedzīvojamo telpu „Suntažu sanatorijas internātskola”, Suntaži, Suntažu  pag., Ogres nov.,  nomas tiesību izsoli

2026. gada 14. maijā Ogres novada Suntažu pagasta pārvaldē (turpmāk – Pārvalde) saņemts fiziskas personas iesniegums (reģistrācijas Nr. 1-9/49) ar lūgumu iznomāt telpas saimnieciskās darbības veikšanai (masāžas prakse).
Zemgales rajona tiesas Suntažu pagasta zemesgrāmatas nodalījumā Nr. 100000119717 ierakstīts nekustamais īpašums, kadastra numurs 7488 003 0622, adrese: “Suntažu sanatorijas internātskola”, Suntaži, Suntažu pag., Ogres nov., LV-5060, kas sastāv no divām zemes vienībām, kadastra apzīmējumi 7488 003 0756 un 7488 003 0622, uz zemes vienības esošās skolas ēkas, kadastra apzīmējums 7488 003 0622 001, un četrām palīgceltnēm. Īpašuma tiesības nostiprinātas Ogres novada pašvaldībai (turpmāk – Pašvaldība).
Valsts zemes dienesta Nekustamā īpašuma valsts kadastra informācijas sistēmā (turpmāk – Kadastrs) pieejama informācija - uz zemes vienības, kadastra apzīmējums 7488 003 0622, adrese: “Suntažu sanatorijas internātskola”, Suntaži, Suntažu pag., Ogres nov., LV-5060, ar statusu “pieder zemes īpašniekam”, ir reģistrētas piecas ēkas, kadastra apzīmējumi: 7488 003 0622 001 (skola); 7488 003 0622 002 (internāts); 7488 003 0622 003 (saimniecības korpuss ar katlu māju); 7488 003 0622 004 (vecais internāts); 7488 003 0622 005 (hlorētava), ar statusu “zemes īpašnieka tiesiskajā valdījumā” ir reģistrēta ēka, kadastra apzīmējums 7488 003 0622 006 (nojume).
Saskaņā ar Kadastrā pieejamo informāciju ēkai, kadastra apzīmējums 7488 003 0622 002 (internāts) (turpmāk – Ēka) ir noteikta adrese “Suntažu sanatorijas internātskola”, Suntaži, Suntažu pag., Ogres nov., un tā sastāv no četrām telpu grupām, tajā skaitā arī telpu grupa, kadastra apzīmējumu 
7488 003 0622 002 001 (1. stāvs).
[bookmark: _Hlk127793960]Ēkas telpu grupas, kadastra apzīmējums 7488 003 0622 002 001 (1. stāvs) sastāvā esošā telpa Nr. 1, kopējā platība 12,5 m2 (turpmāk – Telpa), ir brīva, nav iznomāta un šobrīd nav nepieciešama Pašvaldības autonomo funkciju veikšanai. Telpu uzturēšanas izdevumi jāsedz pašvaldībai, tāpēc būtu lietderīgi telpu iznomāt
Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” (turpmāk – Noteikumi) 12. punkts noteic, ka lēmumu par nomas objekta nodošanu iznomāšanai pieņem iznomātājs. Noteikumu 23. punkts noteic, ka nomnieku noskaidro rakstiskā, mutiskā vai elektroniskā izsolē. 
Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu, savukārt šī likuma 6.1 panta pirmā daļa noteic, ka nekustamā īpašuma nomas līgumu slēdz uz laiku, kas nav ilgāks par 30 gadiem.
Noteikumu 4. nodaļa noteic nosacītās nomas maksas noteikšanas metodiku, ja nomas objektu iznomā privāto tiesību subjektam. Saskaņā ar Noteikumu 79. punktu, ja nomas objekts ir nekustama manta, nomas objekta nosacītās nomas maksas noteikšanai iznomātājs organizē nomas objekta apsekošanu un faktiskā stāvokļa novērtēšanu un nosacīto nomas maksu nosaka, ievērojot nomas objekta tehnisko stāvokli, atrašanās vietu, izmantošanas iespējas un citus apstākļus. Atbilstoši Noteikumu 81. punktam, ja nomas objekts ir nekustamais īpašums, nosacīto nomas maksu nosaka, ievērojot šo noteikumu 79. un 80. punktu, bet ne zemāku par nomas maksu, kas noteikta saskaņā ar šo noteikumu 3. nodaļu, izņemot šajos noteikumos minētos gadījumus.
Noteikumu 80. punkts noteic, ka nekustamās mantas nosacītās nomas maksas noteikšanai iznomātājs var pieaicināt neatkarīgu vērtētāju. Ja iznomā nomas objektu, kas sastāv no būves un zemes, un nomas maksas noteikšanai pieaicina neatkarīgu vērtētāju, nomas maksu nosaka visam nomas objektam kopā atbilstoši neatkarīga vērtētāja noteiktai tirgus nomas maksai.
Saskaņā ar sabiedrības ar ierobežotu atbildību “EIROEKSPERTS”, reģistrācijas Nr. 40003650352, novērtējumu Nr. L16247/ER/2026, Telpu tirgus nomas maksa 2026. gada 5. jūnijā ir 3,60 EUR (trīs euro sešdesmit centi) par 1 m² mēnesī, bez pievienotās vērtības nodokļa.
Pašvaldības mantas novērtēšanas un izsoles komisija 2026. gada 15. jūnijā, izskatot Pārvaldes pieprasījumu noteikt nosacīto nomas maksu un tam pievienotos dokumentus, noteica Telpas nomas maksu 3,60 EUR (trīs euro sešdesmit centi) par 1 m2 mēnesī, bez pievienotās vērtības nodokļa.
Pamatojoties uz Pašvaldību likuma 10. panta pirmās daļas 21. punktu, 73. panta trešo un ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo daļu, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 12., 23., 24., 79., 80. un 81. punktu, kā arī ņemot vērā Ogres novada pašvaldības mantas novērtēšanas un izsoles komisijas 2026. gada 15.jūnija protokolu Nr. KO.14/93,

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Uldis Skudra), "Pret" – nav, "Atturas" – 1 (Dace Kļaviņa), "Nepiedalās" – nav, 
Ogres novada pašvaldības dome NOLEMJ:

1. Iznomāt uz 6 (sešiem) gadiem Ogres novada pašvaldībai piederošā nekustamā īpašuma “Suntažu sanatorijas internātskola”, Suntaži, Suntažu pag., Ogres nov., kadastra numurs 7488 003 0622, sastāvā esošās  ēkas, kadastra apzīmējums 7488 003 0672 002, daļu: telpu grupā, kadastra apzīmējums 7488 003 0622 003 001, ietilpstošo nedzīvojamo iekštelpu Nr. 1, kopējā platība 12,5 m ² (turpmāk – Telpa), nomnieku noskaidrojot rakstiskā izsolē.
2. [bookmark: _Hlk109912817]Noteikt Telpas nosacīto nomas maksu 3,60 EUR (trīs euro sešdesmit centi) par 1 m2 mēnesī (bez pievienotās vērtības nodokļa).
3. Noteikt Telpas nomas mērķi - saimnieciskās darbības veikšana.
4. Uzdot Pašvaldības mantas novērtēšanas un izsoles komisijai normatīvajos aktos noteiktajā kārtībā organizēt Telpas nomas tiesību izsoli, noteikt piemērojamo izsoles veidu, kā arī apstiprināt izsoles noteikumus un rezultātus, izsoles noteikumos iekļaujot nosacījumu, ka nomnieks kompensē neatkarīga vērtētāja pakalpojumu izmaksas par nomas maksas noteikšanu. 
5. Pilnvarot Ogres novada Suntažu pagasta pārvaldes vadītāju trīs nedēļu laikā pēc izsoles rezultātu apstiprināšanas saskaņā ar šo lēmumu, normatīvajiem aktiem un Telpas nomas tiesību izsoles rezultātiem, sagatavot un noslēgt telpu nomas līgumu, kurā ietvert, ka nomnieks kompensē Pašvaldībai neatkarīga vērtētāja pakalpojuma izmaksas par nomas maksas noteikšanu.
6. Kontroli par lēmuma izpildi uzdot Ogres novada pašvaldības izpilddirektoram.

